《送我入门来 咏美人泪》
清代·董元恺

玉箸初垂，鲛珠初结，依稀非雾非霞。一声河满，肠断雨如麻。

隔窗暗滴帘前竹，却唾袖、偏生石上花。忆自萧郎去后，长向星前月下，拥髻嗟呀。

好倩飞鸿，缄寄与天涯。秋波流共春波远，总万点封成一缕纱。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。